Diari Oficial de la Generalitat Valenciana


Sumari del DOGV 7056, del 28-06-2013 (2013/6444)

Subhasta d'un bé immoble a Genovés.
-----------------------------------

### Dades del document

Número de DOGV
:   7056

Data del DOGV
:   28-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6444


Organisme emissor
:   Notaria de Juan Francisco Herrera Garcia-Canturri

Tipus de document
:   Subhasta

Subhasta d'un bé immoble a Genovés. [2013/6444]  
Jo, Juan-Francisco Herrera García-Canturri, notari del Col·legi de València, amb residència en esta capital i despatx siti al carrer de la Reina, número 12, baix, faig saber:  
Que davant meu es tramita procediment extrajudicial d'execució hipotecària, conforme a l'article 129 de la Llei Hipotecària, de la finca següent:   
Urbana: vivenda porta tres en l'escala de la casa número onze (abans cinc) del carrer de Joan Reig Genovés, amb fatxada també al carrer de Sant Joan Bosco, situada en el pis primer, en zona interior. Es compon de vestíbul, menjador, cuina, tres dormitoris, lavabo i una xicoteta terrassa en la part posterior. És del tipus D de la llei, ocupa una superfície útil de cinquanta-set metres quadrats, i confronta: davant, vivenda d'este pis, porta dos; per la dreta mirant a la fatxada que dóna al carrer de Sant Joan Bosco, amb el celobert, i en part el buit i vestíbul d'escala; per l'esquerra, amb la vivenda porta cinc del pis primer de la casa número quaranta-dos del carrer de Sant Joan Bosco; i d'esquenes, amb zona lliure sobre la planta baixa i amb la vivenda porta cinc del pis primer, de la casa número set del carrer de Joan Reig Genovés, que fa xamfrà.   
Quota: li correspon un percentatge en els elements comuns de la casa a què pertany de 5,95% i una participació en la propietat del solar total, és a dir, de tot el cos de l'obra, de 1,09%.  
Inscripció: en el Registre de la Propietat de València número 9, al volum 2730, llibre 480 de la secció 1a afores B, foli 137, finca 30508, inscripció 2.ª.   
Referència cadastral: 2639399TL0549X6185CE.   
Forma part d'edifici situat a València, amb quatre fatxades, una al carrer del Pare Vinyes, on li correspon el número quaranta-set; una altra al xamfrà d'este carrer amb el de Joan Reig Genovés, on li correspon el número set d'este últim carrer; una altra a l'esmentat carrer de Joan Reig Genovés, on li correspon el número cinc, hui onze, i una altra al carrer de Sant Joan Bosco, on li correspon el número quaranta-dos.  
  
El seu solar ocupa una superfície de mil set-cents catorze metres noranta decímetres quadrats, i confronta: al nord, amb parcel·la de Carmen Bellver Gresos; per sud, amb el carrer de Joan Reig Genovés; per l'est, amb el carrer del Pare Vinyes; i per l'oest, amb el carrer de Sant Joan Bosco, traces dels carrers esmentats, en part, sobre resta de la finca matriu d'on procedix el solar de la present.  
Qualificació: l'immoble descrit té concedida la qualificació definitiva de vivendes de protecció oficial subvencionats, expedient B-TJ-6.282/58, segons cèdula lliurada el 21 de maig de 1960.  
Arrendaments: segons va assegurar la part hipotecant en la mateixa escriptura de constitució de la hipoteca, la vivenda descrita es trobava en eixe moment lliure d'arrendataris.  
I que havent-se complit els tràmits previs, correspon la subhasta de la finca adés esmentada, que es durà a terme amb les condicions següents:   
La subhasta, que serà única per tractar-se de la vivenda habitual del deutor, tindrà lloc en la meua notaria sítia en 46485 València, carrer de la Reina, número 12, baixos, el dia 29 de juliol de l'any 2013 a les 10.00 hores, sent el tipus base el de cent deu mil setanta-set euros i tres cèntims d'euro (110.077,03 €).  
Per seguir-se el procediment contra la vivenda habitual del deutor, serà d'aplicació el que disposa l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris sense Recursos i, en allò que no siga incompatible, per l'article 236 del Reglament Hipotecari, d'acord amb el que disposa la disposició transitòria quinta de la Llei 1/2013, de 14 de maig, de Mesures per a Reforçar la Protecció als Deutors Hipotecaris, Reestructuració del Deute i Lloguer Social.   
La documentació i certificació del Registre de la Propietat a què es referixen els articles 236 a i 236.b del Reglament Hipotecari poden consultar-se en la notaria de dilluns a divendres de 09.00 a 14.00 hores. S'entendrà que tot licitador accepta com a suficient la titulació aportada. Les càrregues, gravàmens i assentaments anteriors o simultanis a la hipoteca que s'execute continuaran subsistents. Els licitadors hauran de consignar, prèviament a la subhasta en la notaria, una quantitat equivalent al 5 per cent del tipus que corresponga, per mitjà de xec bancari a nom del notari.   
Podran fer-se postures per escrit en plec tancat, acompanyant el xec bancari corresponent, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se a qualitat de cedir a un tercer.   
  
  
València, 18 de juny de 2013.- El notari: Juan-Francisco Herrera García-Canturri.